Rozhodnutie Komisie
z 12. februára 2004,
ktorým sa mení rozhodnutie 97/467/ES vo veci zahrnutia hospodárstiev v Bulharsku a Maďarsku do dočasných zoznamov hospodárstiev z tretích krajín, z ktorých členské štáty povoľujú dovoz mäsa vtákov z nadradu bežcov
[oznámené pod číslom dokumentu K(2004) 346]
(Text s významom pre EHP)
(2004/144/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 95/408/ES z 22. júna 1995 o podmienkach pre zostavenie, na prechodné obdobie, dočasných zoznamov hospodárstiev v tretích krajinách, z ktorých členské štáty majú povolené dovážať určité výrobky živočíšneho pôvodu, výrobky vodného hospodárstva alebo živé dvojchlopňové lastúrniky [1], a najmä na jeho článok 2 ods. 1 a 4,
keďže:
(1) Dočasný zoznam hospodárstiev v tretích krajinách, z ktorých členské štáty povolili dovoz mäsa vtákov z nadradu bežcov, je uvedený v rozhodnutí Komisie 97/467/ES [2].
(2) Bulharsko a Maďarsko poslalo zoznamy hospodárstiev produkujúcich mäso vtákov z nadradu bežcov, o ktorých zodpovedné orgány osvedčujú, že tieto hospodárstva spĺňajú zásady spoločenstva.
(3) Tieto hospodárstva by mali byť začlenené do zoznamov uvedených v rozhodnutí 1997/467/ES.
(4) Pretože kontroly na mieste sa ešte neuskutočnili, na dovozy z takých hospodárstiev sa nevzťahuje zníženie počtu fyzických kontrol v súlade s článkom 2 ods. 4 rozhodnutia 95/408/ES.
(5) Rozhodnutie 97/467/ES by sa preto malo primerane zmeniť a doplniť.
(6) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha II k rozhodnutiu 97/467/ES sa týmto mení a dopĺňa v súlade s prílohou k tomuto rozhodnutiu.
Článok 2
Toto rozhodnutie sa bude uplatňovať od 25. februára 2004.
Článok 3
Toto rozhodnutie je adresované členským štátom.
V Bruseli 12. februára 2004